[{"text_idx": "#000000", "text": "Intelligent communication\u2502Information management \u2502Quality management \u2502Unified processes \u2502 PSAP \u2502112"}, {"text_idx": "#000001", "text": "Projekt \u201eTerviseameti Covid-19 ko\u0303nekeskuse opereerimine \u201c"}, {"text_idx": "#000002", "text": "2021. a veebruari lo\u0303pus kutsus Terviseamet meie meeskonna appi Terviseameti Po\u0303hja regiooni juures to\u0308o\u0308tava ko\u0303nekeskuse to\u0308o\u0308d korraldama. Kuna covid-19 teine laine oli ko\u0303rgpunktis oli vaja toetavat meeskonda, kes suudaks juhtida la\u0308bipo\u0303lemise a\u0308a\u0308rel olevat meeskonda, so\u0303nastada meeskonna vajadusi, juhiks protsesse ja visoneeriks ko\u0303nekeskuse ja\u0308tkusuutlikku toimimist. Meie meeskond toetas Terviseametit nii asutuse juhtimistasandil kui ka regiooni tasandil. Peamine eesma\u0308rk oli tagada ko\u0303nekeskuse meeskkonna jaoks to\u0308o\u0308rahu ja la\u0308biviidavate tegevus(t)e konkreetsus ning esile tuua vo\u0303imalikud kitsaskohad, mis seda to\u0308o\u0308d takistavad. Meil oli vo\u0303imalus koosto\u0308o\u0308d teha tublide ja pu\u0308hendunud inimestega, kes panustasid pandeemia leviku to\u0303kestamisele, seda nii ko\u0303nekeskuses kui Terviseametis."}, {"text_idx": "#000003", "text": "Projekt \u201eKriisiinfotelefoni rakendamise konsulteerimine Ukrainas\u201d"}, {"text_idx": "#000005", "text": "Kriisiinfotelefon (kriisiliin) on mo\u0303eldud, riikliku infokanalina, elanikkonna teavitamiseks kriisiolukordades ja elanikkonnalt info kogumiseks. Sellise to\u0308o\u0308vahendi loomine ja rakendamine vo\u0303imaldab riigi ja elanikkonna vahel kiiret ja vahetut suhtlust. Piisav ja asjakohane info aitab inimestel kriisiga paremini toime tulla, vo\u0303imaldab va\u0308hendada kriisiolukordadest tekkivat kahju ja to\u0303stab riigi usaldusa\u0308a\u0308rsust."}, {"text_idx": "#000006", "text": "Projekti \u201eKriisiinfotelefoni rakendamise konsulteerimine Ukrainas\u201d rahastab Va\u0308lisministeerium arengu- ja humanitaarabi vahenditest ja projekt lo\u0303peb aprillis 2021."}, {"text_idx": "#000009", "text": "Projekt \u201eTallinna linnatranspordi AS liikluskorralduse keskuse arenguvisioon\u201d"}, {"text_idx": "#000011", "text": "Eesma\u0308rgiks on pakkuda va\u0308lja visioon innovaatilisest kommunikatsioonikeskusest (Juhtimiskeskus), mis vo\u0303tab arvesse ka rahvusvahelist praktikat. Juhtimiskeskus loob va\u0308a\u0308rtust organisatsiooni sees u\u0308histranspordi- jt tellimusteenuste sujuvaks osutamiseks ja organisatsioonist va\u0308ljaspoole teenuse Tellija(te), teenuse tarbijate ja koosto\u0308o\u0308partnerite parimaks teenindamiseks. Projekti eesma\u0308rgiks on kirjeldada rahvusvahelist praktikat, tuua va\u0308lja rahvusvahelise praktika peamised ja\u0308reldused, siduda Juhtimiskeskuse loomine ettevo\u0303tte u\u0308ldiste eesma\u0308rkidega, visioneerida Juhtimiskeskuse vo\u0303imalik toimemudel ja selle loomiseks vajalikud eeldused. Samuti pakkuda va\u0308lja juhtimisinstrumendid projekti edukaks elluviimiseks."}, {"text_idx": "#000013", "text": "Koosto\u0308o\u0308s TLT`ga otsime lahendusi, kuidas korraldada u\u0308mber Liikluskorralduse osakonna erinevate allu\u0308ksuste to\u0308o\u0308. Auditi ja analu\u0308u\u0308si ka\u0308igus toome va\u0308lja ilmnenud kitsaskohad oskonna tegevuses ja esitame soovitused to\u0308o\u0308korralduse-, personali-, infosu\u0308steemide-, raadioside su\u0308steemi- ja to\u0308o\u0308keskkondade arendamiseks."}, {"text_idx": "#000014", "text": "IntelcomEst, Praxis koosto\u0308o\u0308s Ukraina tebevahetusekspertide ja Ukraina valitsuse poolt ma\u0308a\u0308ratud esindaja(te)ga alustasid 15.06.2020 projektiga, mille esma\u0308rk on u\u0308htse ja ametkondade u\u0308lese kriisiinfotelefoni va\u0308lja arendamine Ukrainas, et suurendada Ukraina erinevate ametiasutuste suutlikkust efektiivsemalt toime tulla mistahes kriiside lahendamisega ning kaasata kriiside lahendamisse vabatahtlikke. 2020. aasta alguses Euroopas valla pa\u0308a\u0308senud Covid-19 pandeemia ja\u0308tkumisel, selle ja\u0308relmo\u0303judega tegelemisel ning tulevaste teiste vo\u0303imalike kriisiolukordade puhul on kriisiinfotelefon u\u0308heks ha\u0308davajalikuks kriisikommunikatsiooni kanaliks kriise lahendavate ametiasutuste ja elanikkonna vahelisel suhtlusel. Mida teadlikum on elanikkond kriisidega kaasnevatest ohtudest, seda va\u0308iksemad on kriisiga kaasnevad kahjud. Tulevikku vaadates loovad projekti tulemid eelduse, et mistahes uue kriisi puhul on riigi ametiasutustel vo\u0303imalik eelnevalt ettevalmistatud ja alalises valmisolekus olev kriisiinfotelefon taas kiiresti elanike informeerimiseks ka\u0308ivitada."}, {"text_idx": "#000015", "text": "IntelcomEst ekspertidel on varasem hea kogemus kriisiinfotelefoni funktsionaalsuse va\u0308ljato\u0308o\u0308tamisest osaledes Eesti ja Rootsi vastavate kriisinfotelefoni mudelite loomisel."}, {"text_idx": "#000016", "text": "Projekti \u201eKriisiinfotelefoni rakendamise konsulteerimine Ukrainas\u201d rahastab Va\u0308lisministeerium arengu- ja humanitaarabi vahenditest ja projekt lo\u0303peb aprillis 2021."}, {"text_idx": "#000017", "text": "Ukraina Digitaalse arengu ministeeriumi aseminister Valeria Ionan ja Ukraina ministrite kabineti u\u0308lema aseta\u0308itja Julia Husieva ku\u0308lastasid Eestit. Meie ettevo\u0303tte eesma\u0308rk oli tutvustada 112 saamislugu Eestis ja na\u0308idata, et loodud su\u0308steem to\u0308o\u0308tab nii nagu see ka planeeritud oli. Kuna ku\u0308lalised viibisid Eestis vaid u\u0308he pa\u0308eva, siis oli eesma\u0308rk luua Ukraina aseministrite ja Siseministeeriumi (SiM) vahel vo\u0303imalus kontaktide vahetamiseks ning kuulda SiM peamisi va\u0308ljakutseid ja\u0308rgmisteks aastateks ning loomulikult saada u\u0308levaade ka 112-teenusest. O\u0303nnestus ku\u0308lastada ko\u0303iki 112 \u2013 teenuse toimimise tagamisega seotud vo\u0303tmeasusi (Siseministeeriumi info- ja arenduskeskus, Sisekaitseakadeemia) ja loomulikult ka Ha\u0308irekeskust, kus anti ku\u0308lalistele suurepa\u0308rane u\u0308levaade 112 toimimisest. Ku\u0308lalised ja\u0308id visiidiga rahule ja loodame, et puhusime tuule purjedesse ka Ukraina 112 arendusprojektile!"}, {"text_idx": "#000019", "text": "Projekt \u201cSisejulgeoleku valdkonna reformide toetamine \u2013 vabatahtlike kaasamine Dnipro Pa\u0308a\u0308steamati to\u0308o\u0308sse\u201d"}, {"text_idx": "#000020", "text": "9.12 \u2013 12.12.2019 ku\u0308lastasid Eestit Dnepropetrovski oblasti pa\u0308a\u0308ste- ja kodanikukaitsega tegelevate asutuste juhid ja eksperdid. Tutvuti Eesti pa\u0308a\u0308ste valdkonna kutseliste ja vabatahtlike to\u0308o\u0308ga, ku\u0308lastati erinevaid komandosid, et tekiks u\u0308levaade, millised sarnasused ja erinevused on nende to\u0308o\u0308s. Pa\u0308a\u0308steamet andis u\u0308levaate pa\u0308a\u0308ste vabatahtlike tegevusest, heites pilgu ajaloole ja visioneerides tulevikku. Po\u0303nev pa\u0308ev oli meil ka Sisekaitseakdeemia Pa\u0308a\u0308stekolledz\u030ci Va\u0308ike- Maarja Pa\u0308a\u0308stekoolis. Veetsime seal terve pa\u0308eva tutvudes kutseo\u0303ppe vo\u0303imalustega sh ku\u0308lastasime ka kooli o\u0303ppeva\u0308ljakut. Pa\u0308a\u0308stekoolis viisime la\u0308bi ka seminari, mille ka\u0308igus selgitasime va\u0308lja, millised vo\u0303iksid olla vo\u0303imalused vabatahtlike mudeli loomiseks Dnepropetrovski oblastis ja kuidas meie saaksime selle projekti raames kasulikud olla."}, {"text_idx": "#000022", "text": "22.10 \u2013 25.10.2019. a viibisid, vabatahtlike projekti raames, Eesti eksperdid Dnipos ja tutvusid erinevate asutustega, kes saavad kaasa aidata projekti elluviimisele. Projekti tutvustati nii IntelcomEst kui Pa\u0308a\u0308steameti ekspertide poolt kohaliku omavalitsuse ja pa\u0308a\u0308stevaldkonna inimestele Dnipro linna Kohaliku Omavalitsuste Arenduskeskuses. Kohal olid erinevate piirkondade omavalitsuste juhid, kelle jaoks oli ehk suurimaks uudiseks see, et vabatahtlike su\u0308steemi on vo\u0303imalik u\u0308les ehitada tegevustoetuste kaudu, mis ei ho\u0303lma to\u0308o\u0308tasu maksmist vabatahtlikele pa\u0308a\u0308stjatele. Eksperdid said tutvuda ka kutselise pa\u0308a\u0308stekomando ja pa\u0308a\u0308stekooliga, kus toimub kutseliste pa\u0308a\u0308stjate va\u0308ljao\u0303pe. Info- ja kommunikatsioonitehnoloogia ettevo\u0303tte \u041c\u043e\u043d\u0422\u0435\u043a\u0421 juhiga arutati vo\u0303imalusi info- ja kommunikatsioonisu\u0308steemide edasiarendamiseks pa\u0308a\u0308ste ja politsei valdkonda. Info- ja kommunikatsioonitehnoloogial po\u0303hinevad lahendused on seotud nii 112 projektiga, kus kiirabi, pa\u0308a\u0308ste ja politsei saaksid to\u0308o\u0308tada u\u0308hises tehnoloogilises inforuumis, aga ka vabatahtlike projekti eesma\u0308rkide realiseerimisega, sest see on seotud 112 keskuste ja vabatahtlike u\u0308ksuste omavahelise informatsiooni vahetamisega."}, {"text_idx": "#000023", "text": "Eesti Va\u0308lisministeeriumi kutsel, koosto\u0308o\u0308s Eesti E-riigi Akadeemia SA`ga, viibis 27.09 \u2013 6.10.2019. a Eestis Keenia Senati ko\u0303rgetasemeline delegatsioon. Eesma\u0308rk oli tutvustada Eesti e-riigi arengut ja vo\u0303imalusi, mida loovad digitaliseeritud teenused, seda nii riigi kui kodaniku vaates. Meie ettevo\u0303ttel avanes suurepa\u0308rane vo\u0303imalus tutvustada delegatsiooni liikmetele Ha\u0308irekeskuse lahendusi ja saamise arengulugu. Samuti julgustasime delegatsiooni liikmeid Keenias looma analoogseid su\u0308steeme, mis vo\u0303imaldavad inimestele kergemat ligipa\u0308a\u0308su riigi teenustele ja kiiremat abi erakorralistes olukordades. Delegatsiooni liikmete huvi Eestis kasutuseloleva lahenduse ja pikaajalise kogemuse vastu oli va\u0308ga suur."}, {"text_idx": "#000024", "text": "IntelcomEst ja Praxis koosto\u0308o\u0308s Dnipro linna, Dnepropetrovski oblasti Pa\u0308a\u0308steameti ja Eesti Pa\u0308a\u0308steametiga alustasid 2019. a augustis projekti, mille eesma\u0308rgiks on luua Ukrainas, Dnipro linnas, Taromskoje piirkonnas, pa\u0308a\u0308ste vabatahtlike su\u0308steem. Projekti tulemusena luuakse vabatahtlike kaasamise mudel ning piloteeritakse mudeli reaalset rakendumist. Ukrainas on kolmanda sektori kaasmiseks olemas ko\u0303ik vajalikud eeldused \u2013 tahe ja inimesed. Puudu on kogemusest ja siin saab Eesti appi tulla oma kogemusega, sest alguspunkt to\u0308o\u0308 alustamisel oli meil ja on ta\u0308na Ukrainas vo\u0303rdlemisi sarnane. Kindlasti ei saa kopeerida ta\u0308pselt seda sama mudelit, mis on ta\u0308na kasutusel Eestis, kuid meie teadmised ja oskused vo\u0303imaldavad ehk nii mo\u0303nestki karist mo\u0308o\u0308da triivida ja sujuvamalt eesma\u0308rgini jo\u0303uda. Eesti ja Ukraina koosto\u0308o\u0308 praktilisel to\u0308o\u0308tasandil, erinevate kogemuste ning parimate praktikate vahetamine, loob suurepa\u0308rase vo\u0303imaluse mo\u0303lema riigi arenguks. Ettevo\u0303ttena on meie eesma\u0308rgiks luua toimiv koosto\u0308o\u0308vo\u0303rgustik Ukraina ja Eesti ametiasutuste ning ettevo\u0303tete vahel selleks, et va\u0308lja to\u0308o\u0308tada uusi ja innovaatilisi lahendusi inimeste igapa\u0308evast turvalisust mo\u0303jutavates valdkondades."}, {"text_idx": "#000025", "text": "Projekt kannab nimetust \u201cSisejulgeoleku valdkonna reformide toetamine \u2013 vabatahtlike kaasamine Dnipro Pa\u0308a\u0308steameti to\u0308o\u0308sse\u201d ning tegemist on arengukoosto\u0308o\u0308 projektiga, mida rahastab Eesti Va\u0308lisministeerium. Projekti lo\u0303pp on planeeritud 2020 aastasse."}, {"text_idx": "#000026", "text": "Projekt \u201eHa\u0308irekeskuse 112 pilootprojekti konsulteerimine Ukrainas\u201d"}, {"text_idx": "#000027", "text": "12.08 \u2013 15.08 ku\u0308lastasid Eestit meie projektipartnerid Ukrainast. Seekord ka\u0308isid Eesti 112 su\u0308steemiga tutvumas Dnepropetrovski pa\u0308a\u0308ste-, politsei- ja meditsiini valdkonna juhid ja eksperdid sh Dnepropetrovski Sisejulgeoleku Akadeemia rektor, kelle eesma\u0308rk oli leida koosto\u0308o\u0308partnereid Eesti u\u0308likoolides. Visiidi ajakava oli tihe, ku\u0308lastasime Pa\u0308a\u0308steametit, Ha\u0308irekeskust, Sisekaitseakadeemiat, Tallinna Munitsipaalpolitseid ja Tallinna Kiirabi. Korraldasime rektori jaoks ka kohtumise Tallinna U\u0308likooli psu\u0308hholoogiavaldkonna esindajaga. Meie u\u0308hine eesma\u0308rk on toetada Dnepropetrovski oblastis olemasoleva 112 teenuse arendamist ja uue 112 keskuse loomist. Ta\u0308iendavalt oleme vo\u0303tnud endale u\u0308lesandeks leida vo\u0303imalusi 112 operaatorite va\u0308ljao\u0303ppeks Dnepropetrovski Sisejulgeoleku Akadeemia baasil, misto\u0303ttu on ka oluline Eesti Sisekaitseakadeemia kaasamine va\u0308ljao\u0303ppe su\u0308steemsesse arendamisse ja rakendamisse Ukrainas."}, {"text_idx": "#000028", "text": "12.05.2019 \u2013 15.05.2019 projekti \u201eHa\u0308irekeskuse 112 pilootprojekti konsulteerimine Ukrainas\u201c raames ku\u0308lastasid meie eksperdid Dnipro linna Pa\u0308a\u0308steametit ja Dnepropetrovski Sisejulgeoleku ko\u0303rgkooli. Kuna projekti eesma\u0308rk on Dnepropetrovski oblastis u\u0308le minna u\u0308hele ha\u0308daabinumbrile ja realiseerida esimeses etapis politsei ja pa\u0308a\u0308ste u\u0308hine 112 keskus, siis toimusid to\u0308ised kohtumised ning konsultatsioonid uue loodava 112 keskuse loomise teemal. Uue loodava 112 keskuse jaoks on leitud hoone, mida on vo\u0303imalik hakata kujundama vo\u0303ttes arvesse 112 keskuse funktsionaalsust ja u\u0308lesandeid ning rakendada Eesti na\u0308ite najal uus ja kaasaegne to\u0308o\u0308keskkond. Kvaliteetseks teenuse osutamiseks on oluline ka olemasolevate politsei ja pa\u0308a\u0308ste ha\u0308daabiko\u0303nesid vastu vo\u0303tvate teenistujate ta\u0308iendo\u0303pe ja konkursi korras valitud uute teenistujate va\u0308ljao\u0303pe, misto\u0303ttu arutati ka vo\u0303imaluse u\u0308le algatada tulevaste 112 teenistujate va\u0308ljao\u0303pet u\u0308likooli baasil."}, {"text_idx": "#000031", "text": "Ku\u0308lalised va\u0308isasid Ha\u0308irekeskust ja SMIT`i, kuna Po\u0303hja-Makedoonia on oma riigis tegelemas Ha\u0308irekeskuse tehnoloogilise baasi kaasajastamisega. Eesti kogemus nii Ha\u0308irekeskuse teenuste terviklikul arendamisel, kui tehnoloogilise kompetentsi koondumine kompetentsikeskusesse annab tulevastele koosto\u0308o\u0308partneritele aimu, kuidas inimeste jaoks eluliselt ta\u0308htsaid teenuseid tulevikus arendada ja organisatoorset ning tehnoloogilist vo\u0303imekust kasvatada."}, {"text_idx": "#000032", "text": "9.04.2019 \u2013 12.04.2019 toimus Horvaatias, Dubrovnikus, EENA (Euroopa ha\u0308daabinumbri assotsiatsiooni) aastakonverents, kus osales ka ItelcomEst Eestist."}, {"text_idx": "#000033", "text": "Konverentsil oli esindatud u\u0308le 60 riigi kokku 900 osalejaga. Ka\u0308esoleva aasta olulisemad teemad olid:"}, {"text_idx": "#000034", "text": "Uue tehnoloogia kasutuselevo\u0303tt sh droonide ja tehisintellekti vo\u0303imalik kasutamine tulevikus elude pa\u0308a\u0308stmisel;"}, {"text_idx": "#000035", "text": "Kvaliteedisu\u0308steemide kasutamine 112 ha\u0308daabiteadete menetlemisel;"}, {"text_idx": "#000036", "text": "Koolitussu\u0308steemide na\u0308ited 112 ha\u0308daabiko\u0303nede to\u0308o\u0308tlejate erialase taseme tagamisel;"}, {"text_idx": "#000037", "text": "Elanikkonna teavitamine suuremate o\u0303nnetuste ja ohtude korral."}, {"text_idx": "#000038", "text": "Konverentsi korraldatakse kord aastas ning oli ja\u0308rjekorras u\u0308heteistku\u0308mnes. Konverents on ainus sellesarnane Euroopas."}, {"text_idx": "#000039", "text": "Meie ettevo\u0303ttel on olnud positiivne kogemus koosto\u0308o\u0308st Eesti Kaubandus- To\u0308o\u0308stuskojaga ja seeto\u0303ttu pidasime oluliseks saada Eesti Kaubandus-To\u0308o\u0308stuskoja liikmeks. Meie eesma\u0308rk on leida koosto\u0308o\u0308partnereid, teenusest huvitatud organisatsioone ja ettevo\u0303tteid nii va\u0308listurgudelt kui ka Eestist. Arendada omavahelist koosto\u0308o\u0308d Eesti erinevate ettevo\u0303tete ja organisatsioonidega sh Eesti Kaubandus- To\u0308o\u0308stuskoja liikmetega. U\u0308hiselt on vo\u0303imalik muuta tooted ja osutatavaid teenuseid viisil, mis pakuvad suuremat lisandva\u0308a\u0308rtust ja suurendavad huvi va\u0308listurgudel."}, {"text_idx": "#000040", "text": "Projekt \u201eHa\u0308irekeskuse 112 pilootprojekti konsulteerimine Ukrainas\u201c"}, {"text_idx": "#000041", "text": "2018 aasta augustis alustasime koosto\u0308o\u0308s Eesti Va\u0308lisministeeriumi ja SA Poliitikauuringute Keskuse Praxisega arengukoosto\u0308o\u0308projekti \u201eHa\u0308irekeskuse 112 pilootprojekti konsulteerimine Ukrainas\u201c. Tegemist on Dnepropetrovski oblastis integreeritud kommunikatsioonikeskuste loomise no\u0303ustamisega. Eestis loodud ja realiseeritud Ha\u0308irekeskuse toimemudel vo\u0303imaldab abivajajal kiiresti saada professionaalset abi olukordades, kus abi andmise kiirusest so\u0303ltub tema vo\u0303i tema la\u0308hedaste elu ja vara pa\u0308a\u0308stmine seda nii pa\u0308a\u0308ste-, politsei- , kui meditsiini (kiirabi) valdkonnas. Euroopas on kasutusel erinevaid toimemudeleid, misto\u0303ttu on oluline nendes riikides, kus su\u0308steeme alles hakatakse va\u0308lja arendama, pakkuda vo\u0303imalikult innovaatilisi, tulevikule orienteeritud ja konkreetsesse riiki sobivaid lahendusi."}]